SUID-AFRIKAANSE RADIOLIGA NUUS VIR SONDAG 17 NOVEMBER 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


Ons begin die bulletin met nuus van twee Stil Sleutels: 


Dit is met leedwese dat ons moet aankondig dat die sleutel van Flip de Beer, 
ZSGFEBD stil geraak het op Donderdag 7 November 2019. Hy was n lid van die 
Oos-Rand Radioklub. Ons betuig ons innige meegevoel aan sy vrou, kinders, 
klein kinders en vriende. 


Dit is met leedwese dat die Zoeloeland Amateur Radio Klub moet aankondig dat 
Sakkie Viljoen, 4S5ID gedurende Oktober, na `n lang stryd met kanker, oorlede 
is. Ons betuig ons innige meegevoel aan sy vrou Betty, familie en vriende. 


POUSE 

In die nuus vandag; 

DRIE KOMPETISIES IN HIERDIE WEEK 

DIE SARL IARU WERKGROEP OM OP 20 NOVEMBER TE VERGADER 
en 

DIE SARL NUWELING TOEKENNING 

Bly ingeskakel vir meer inligting oor hierdie en ander interessante nuusitems. 
DRIE KOMPETISIES IN HIERDIE WEEK 


Die laaste been van die 2019 SARL Woensdag 80 meter Klub Naelloop vind 
plaas van 17:00 tot 18:00 UTC op Woensdag 20 November met gelykgolf en 
foon aktiwiteit. Die uitruiling is `n R$- of RST-verslag en jou ruit blok (bv. 
KG30). Jy verdien 2 punte per @SO en 5 punte vir die eerste @SO met elke 
7S roep gebied en land buite Suid-Afrika. Stuur jou logstaat per e-pos na 
zsAbfn@mweb.co.za, teen Woensdag 27 November en onthou om die naam van 
jou Klub op die logstaat te skryf. Die MS Excel-logstaat kan op die kompetisie- 
bladsy van die Liga-webwerf gevind word. 


Is jy `n nuwe radio-amateur? Dan moet jy deelneem aan die Nuweling Gesel- 
ligheid van 08:00 tot 20:00 UTC op Saterdag 23 November 2019. Dit is `n foon 


kompetisie op 20, 40 en 80 meter en die uitruiling is `n RS$-verslag en `n Alfa- 
karakter, afhangend van hoe lank jy gelisensieerd is. Kry al die inligting op 
bladsy 43 van die 2019 Blou Boek. 


Vir die gelykgolf entoesiaste is daar die CO WW DX gelykgolf-kompetisie wat 
van 00:00 UTC op Saterdag 23 November tot 23:59:59 UTG op Sondag 24 
November plaasvind met aktiwiteit op 160, 80, 40, 20, 15 en 10 meter. Die 
nakoming van gevestigde band planne word sterk aangemoedig. Die uitruiling 
is 'n RST-verslag en jou CO@-sone, vir Suid-Afrika, dit is sone 38. Vind die reëls 
by www.cgww.com/rules.htm 


DIE SARL IARU WERKGROEP OM OP 20 NOVEMBER TE VERGADER 


Die SARL TARU Werkgroep om referate vir die TARU Streek 1 Konferensie 
te bespreek, sal om 20:30 op Woensdag 20 November via Skype vergader. In 
reaksie op mosie 3, wat op die 2019 Algemene Jaar vergadering aanvaar is en 
om die maksimum voordeel te trek uit die bywoning van die SARL by die TARU 
Streek 1 Algemene Konferensie van 10 tot 16 Oktober 2020 in Novi Sad, Serwië, 
het die SARL Raad Deon Coetzee, ZRIDE aangestel om 'n werkgroep te stig 
om voorstelle en referate te bespreek wat aan die konferensie voor gelê moet 
word, asook die SARL se antwoord op ander referate te bepaal. Referate van 
die tussentydse vergadering van die Streek 1 wat in April 2019 gehou word, kan 
gevind word by https:/ /vienna.iaru-r1.org/conference-documents/ 


Deon Coetzee nooi radio amateurs uit wat graag by die werkgroep wil aansluit 
of insette wil lewer om hul kontak besonderhede na pgcoetzee@hotmail.com te 
stuur met `n kopie na sarlregwg@sarl.org.za. Besonderhede moet die volgende 
insluit: jou Skype-naam, huis telefoon- of mobiele-nommer en e-posadres. 


DIE SARL BHEF EN RFE-GERAAS WERKSWINKEL OP 23 NOVEMBER 


Die tyd loop uit vir besprekings vir die laaste werkswinkel vir 2019 wat op 
Saterdag 23 November by die NARC aangebied word. Die program bevat `n 
verskeidenheid aanbiedings, van die stil maak van krag geruis in die radio kamer 
tot die bou van `n geraas monitering stelsel. Daar is interessante verwikkelinge 
op die Bethlehem 2 m-baken en die toetsing van twee verskillende aktiewe an- 
tennas wat aangebied sal word. Laai die program en die besprekings vorm af 
by www.sarl.org.za af. 


OKOSA ANTWOORD OP DIE VERSOEK VAN DIE SARL OOR TIPE- 
GOEDKEURINGS VERLIGTING 


Die uitvoerende hoof van OKOSA, Dr Mdimoeng, het gereageer op die SARL 
se versoek om verligting te gee oor die vereistes vir die goedkeuring van kom- 
mersiële amateur radio toerusting. In sy brief sê hy, “Ongelukkig is die gesag 
gebonde aan die voorskrifte van die Wet op Elektroniese Kommunikasie en kan 
dit nie buite hierdie tipe wetlike en regulatoriese voorskrifte werk totdat die 
voorskrifte gewysig is nie.” Hy het ook geskryf dat die owerheid besig is om `n 
nuwe raamwerk te ontwikkel vir die evaluering van ooreenstemming wat doeltref- 
fende maniere vir toerusting magtig om die regulatoriese las op belanghebbendes 


soos die SARL te verminder en innovasie in die ICT-omgewing te bevorder. Die 
finale raamwerk sal teen 31 Maart 2020 afgehandel wees, waarna die Owerheid 
die toepaslike regulasies sal voor skryf om die raamwerk te ondersteun. 


Hy het ook gesê dat die owerheid kennis dra van die beduidende werk wat die 
SARL doen en dit is belangrik om kennis te neem van die waardering wat die 
owerheid het vir die nuwe en gevorderde tegnologie wat die SARL wil instel. 
Die SARL het verdere voorstellings gedoen en met die Senior Bestuurder Tipe 
Goedkeuring en Nommering gekommunikeer met die versoek om duidelikheid 
oor die toets vereistes. 


Jy luister na nuus uitsending van die Suid-Afrikaanse Radioliga 
DIE SARL NUWELING TOEKENNING 


Die Raad het die SARL Nuweling Toekenning goed gekeur. Hierdie toekenning 
is beskikbaar vir houers van die Suid-Afrikaanse Nuweling, Lisensie (ZU) en is 
bedoel om aktiwiteit in die vier aangewese band vir hierdie lisensie klas aan te 
moedig. Kontakte kan met die gelykgolf, ESB of FM-modus geskied, soos van 
toepassing op 80 m, 40 m, 10 m en 2 m, met `n minimum van 10 kontakte en 
maksimum 25 kontakte per band. Meerdere kontakte met dieselfde amateur en 
kontakte via aardse herhalers tel nie vir die toekenning nie. Geen @SL-kaarte 
is nodig nie. Die inligting oor die toekenning kan op die Liga-webwerf gevind 
word. 


SLUIT NOU BY DIE SARL TEEN DIE HALFJAAR TARIEF 


Vanaf Vrydag 29 November 2019 kan jy by die SARL aansluit en die half jaar 
tarief betaal wat normaal weg op 1 Januarie in werking tree. Voltooi die SARL 
lidmaatskap aansoekvorm en betaal jou ledegeld per EFT oor na die SARL- 
bank rekening. Gewone lede betaal R250; Senior lede (ouer as 65) betaal R150; 
Eggenote betaal R90 en studente lede betaal R60. Die bank besonderhede is 
SA Radio League, ABSA, rekening nommer 4071 588 849 takkode 632 005 en 
tik jou roepsein in die verwysingsveld. 


GEDRAG OP 40 METER 


SARLNuus is ingelig dat die gedrag van sekere radio amateurs op 7 070 kHz 
uiters onprofessioneel is. (Geen of halwe roepsein is aan die orde van die dag. 
En goeie radio maniere word by die venster uitgegooi. 


Dit is ongelukkig ook `n feit dat die nuwe amateurs en die luisteraars dit hoor 
en dus ons as professionele radio operateurs in `n swak lig stel. 


ANTIEKE DRAADLOOS VERENIGING-AJV 


Die AJV van die Antieke Draadloos Vereniging van Suider-Afrika is op Saterdag 
9 November gehou. Die volgende komitee is verkies: President: Renato Bordin, 
ZSGREN; Sekretaris/Skakeling: Andy Cairns, ZSGADY; Tegniese adviseur: Rad 
Handfield-Jones, ZS6RAD; Wes-Kaapse skakelbeampte: John Watson, ZS1WJ; 


KZN Skakelbeampte: Don Radford, ZS5DR; Historikus en museum: Oliver 
Gerondianos, ZS6OG. 


Die AWA bedank John Watson, ZS1WJ vir twee jaar as president en wens 
Renato Bordin, ZS6REN en sy nuwe komitee alles van die beste toe vir die 
volgende jaar. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Daar is tans geen sonvlekke sigbaar nie. Diegene wat hulle eie frekwen- 
sie voorspellings wil doen, kan 'n verwagte effektiewe sonvlektelling van een 
vir die week gebruik. Radio amateurs kan veral met sonsondergang goeie 
DX openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


18 November die sluitingsdatum vir PEARS HF logstate 22 November die 
sluitingsdatum vir die Desember Radio ZS 23 November die SARL Nuwel- 
ing Geselligheid 23 en 24 November die CG WW DX Gelykgolf kompetisie 
30 November Wesrand Snuffel Mark 1 Desember die begin van die YOTA 
Maand 2 Desember die sluitingsdatum vir BHF/UHF Analoog logstate 4 De- 
sember die Provinsiale skole sluit 9 Desember die sluitingsdatum vir Nuweling 
Geselligheid logstate 14 en 15 Desember die ARRL 10 m kompetisie 


Om die bulletin mee af te sluit, 'n opsomming van ons hoof berig: 


Die laaste been van die 2019 SARL Woensdag 80 meter Klub Naelloop vind 
plaas van 17:00 tot 18:00 UTC op Woensdag 20 November met gelykgolf en 
foon aktiwiteit. Die Nuweling Geselligheid vind plaas van 08:00 tot 20:00 UTC 
op Saterdag 23 November 2019. Dit is `n foon kompetisie op 20, 40 en 80 meter. 
Die CO WW DX gelykgolf-kompetisie is op die lug vann 00:00 UTC op Saterdag 
23 November tot 23:59:59 UTC op Sondag 24 November met aktiwiteit op 160, 
80, 40, 20, 15 en 10 meter. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending deur Andy, 
ZSGADY vind op Maandae aande om 19:30 Sentraal Afrika Tyd op 3 620 kHz 
plaas. Ons ontvang graag jou seinrapporte, kommentaar en voorstelle, stuur `n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6ADY, geredigeer deur Vivian Dold, ZS6VD 
OE SRE EDE HE 


Die Afrikaanse Nuusspan groet nou en wens jou “n mooi week toe. Totsiens. 


